**Ministru kabineta rīkojuma projekta „Grozījumi Ministru kabineta 2015. gada 21. oktobra rīkojumā Nr. 646"Par Valsts dzelzceļa administrācijas 2016. gada budžeta apstiprināšanu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījumi Ministru kabineta 2015. gada 21. oktobra rīkojumā Nr. 646 "Par Valsts dzelzceļa administrācijas 2016.gada budžeta apstiprināšanu”” (turpmāk – Projekts) sagatavots saskaņā ar Likuma par budžetu un finanšu vadību 41. panta 1.2daļu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējama mērķis un būtība | No 2010. gada 1. janvāra Valsts dzelzceļa administrācija ir budžeta nefinansēta valsts pārvaldes iestāde. Ar Ministru kabineta 2015. gada 21. oktobra rīkojumu Nr. 646 “Par Valsts dzelzceļa administrācijas 2016.gada budžeta apstiprināšanu” tika apstiprināts Valsts dzelzceļa administrācijas ieņēmumu un izdevumu plāns 2016.gadam 359804 EUR apmērā. 2016. gada 10. martā stājās spēkā likums “Grozījumi Dzelzceļa likumā”. Saskaņā ar šiem grozījumiem Dzelzceļa likuma Pārejas noteikumu 48. punkts nosaka, ka 2016., 2017. un 2018. gadā finansējums Valsts dzelzceļa administrācijas nedrīkst būt mazāks par finansējumu, kāds attiecīgi piešķirts 2015. gadam un reizināts ar koeficientu 1,3. Ministru kabineta 2015. gada 21. oktobra rīkojums Nr. 645 “Grozījumi Ministru kabineta 2014. gada 22.oktobra rīkojumā Nr. 600 “Par Valsts dzelzceļa administrācijas 2015. gada budžeta apstiprināšanu”” piešķīra finansējumu Valsts dzelzceļa administrācijai 405 244 EUR apmērā.Projekts paredz grozīt Ministru kabineta 2015. gada 21.oktobra rīkojumu Nr. 646 “Par Valsts dzelzceļa administrācijas 2016. gada budžeta apstiprināšanu”, lai noteiktu finansējumu Valsts dzelzceļa administrācijai 2016. gadā atbilstoši Dzelzceļa likuma Pārejas noteikumu 48. punktam.Projekts paredz palielināt Valsts dzelzceļa administrācijas 2016. gada budžeta ieņēmumus un izdevumus par 167013 EUR, kā arī nosaka plānoto budžeta pieprasījumu 2017.un 2018. gadam 526817 EUR apmērā.Atalgojums 2016.gadā ar grozījumiem paredzēts 313677 EUR apmērā, kopā 12 amatu vietas:3 amati x 1917 = 5751x12=69012 EUR3 amati x 1647 = 4941x12=59292 EUR4 amati x 1287 = 5148x12=61776 EUR1 amats x 1190 = 1190x12=14280 EUR1 amats x 1382 = 1382x12=16584 EURKopā 220944 EURĀrštats (IT pakalpojumi, arhivēšana un tulkošana) 13812 EUR, piemaksas un prēmijas - 78921 EUR (tai skaitā naudas balvas algas apmērā 18412 EUR, novērtēšanas prēmija 12888 EUR, piemaksām paredzētie līdzekļi ir 47621 EUR (220944x21,5534%).Darba devēja valsts sociālās obligātās iemaksas 76474 EUR apmērā, sociāla rakstura pabalsti un kompensācijas 14905 EUR.Preces un pakalpojumi 111561 EUR (tai skaitā komandējumi 32810 EUR, pakalpojumi 75001 EUR, preces 3750 EUR). Kapitāliem izdevumiem paredzēti 10200 EUR.Pamatojoties uz 2016. gada 25. februāra likumu “Grozījumi Dzelzceļa likumā” (Dzelzceļa likuma 31.pants) Valsts dzelzceļa administrācijai nākušas klāt jaunas funkcijas, tāpat nākušas klāt divas amatu vietas, pamatojoties uz izmaiņām ir veikta Valsts dzelzceļa administrācijas pārstrukturizācija, attiecīgi palielinājies atalgojums un atlīdzība, tāpat arī izdevumi precēm un pakalpojumiem, kā arī palielinās kapitālie izdevumi. Valsts dzelzceļa administrācijas funkcijas ir saistītas ar nozares komersantu uzraudzību un kontroli, kā arī ir pārņemtas funkcijas no Sabiedrisko pakalpojumu regulēšanas komisijas, kas saistītas ar dzelzceļa infrastruktūras maksas noteikšanu.   |
| 3. | Projekta izstrādē iesaistītās institūcijas | Satiksmes ministrija, Valsts dzelzceļa administrācija. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts dzelzceļa administrācija.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Projekta izpilde neietekmēs pārvaldes funkcijas un institucionālo struktūru.Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Anotācijas II – VI sadaļa - Projekts šīs jomas neskar.

Satiksmes ministrs U.Augulis

 Vīza: Valsts sekretārs K.Ozoliņš

06.05.2016

573

K.Grīnvalde

67028371, kristine.grinvalde@sam.gov.lv